b'\n_START_ARTICLE_\nSpaceShipOne\n_START_PARAGRAPH_\nSpaceShipOne je raketa zasebnega podjetja Scaled Composites, ki je osvojila nagrado Ansari X. SpaceShipOne je eksperimentalno podorbitalno plovilo, izstreljeno iz zraka in uporablja hibridni raketni motor. _NEWLINE_21. junija 2004 je SpaceShipOne prvi\xc4\x8d poletel in 4. oktobra istega leta osvojil 10 milijonov dolarjev vredno nagrado Ansari X. \xc5\xa0lo je za dva poleta na vi\xc5\xa1ino 100 km v razmiku do dveh tednov. Na krovu so morale biti tri osebe ali ekvivalentna masa, med poletoma pa ni smelo biti zamenjanih ve\xc4\x8d kot deset odstotkov mase plovila, z izjemo goriva. _NEWLINE_SpaceShipOne je poletel s tal pritrjen na letalo White Knight. Od njega se je odlepil med letom, se dvignil na dolo\xc4\x8deno vi\xc5\xa1ino in se sam vrnil na tla.'